text: Danish Crown: Kun få svin slagtes syd for grænsen
  16 juni 2014 kl. 12.04
  Det er en myte, at slagtesvin produceret i Danmark bliver slagtet i Tyskland, lyder det fra Danish Crown.
  På folkemødet i går var der politikere, der sagde, at flere svin ikke giver flere jobs, fordi de ryger ud af landet for at blive slagtet.
  Men det afvises af Jesper Friis, der er direktør i Danish Crowns svinekødsdivision, skriver Landbrugs Avisen.
  Ifølge ham er det kun sønderjyske svin, der sendes til slagtning på tyske slagterier, og det sker kun i mindre omfang.
  Derimod sendes op mod 10 mio. smågrise til Tyskland for at blive fedet op.
  